
Бүген Мәскәүдә Татарстан Республикасы Президенты Рөстәм Миңнеханов Хәрби фәннәр академиясе президенты, Россия Оборона министрлыгының Генераль инспекторлар идарәсе баш инспекторы, армия генералы Мәхмүт Гәрәевны туган көне белән котлады.

Рөстәм Миңнеханов Мәхмүт Гәрәевка 95 яшь тулу уңаеннан телеграмма юллады.

Татарстан Республикасы Премьер-министры Алексей Песошин бүген Татарстанда нефть чыганакларын сәнәгый эшкәртә башлауга 75 ел тулуны бәйрәм итүгә әзерлек буенча киңәшмә уздырды.

Киңәшмә ТР Хөкүмәте йортында узды. Видеоконференцэлемтә режимында киңәшмәдә “Татнефть” ГАҖ генераль директоры Наил Маганов катнашты.

Искә төшерәбез, нефть чыгара башлауның 75 еллыгын бәйрәм итү турындагы указга Татарстан Президенты Рөстәм Миңнеханов 2018 елның 16 мартында кул куйды.

Татарстан Республикасы Президенты Рөстәм Миңнеханов чираттагы ялга китте.

Отпуск 2018 елның 23 июленнән 5 августына кадәр кадәр булачак.

Бүген Татарстан Премьер-министры Алексей Песошин Мәскәүдә Сабан туен бәйрәм итүдә катнашты.

Мәскәү халыкара “Сабантуй-2018” фестивале “Коломенское” музей-тыюлыгында узды.

Кунаклар өчен төп сюрприз итеп махсус 2018 килограммлы чәкчәк пешерелгән иде.


Татарстан Республикасы Президенты Рөстәм Миңнеханов Болгарда Идел Болгары рәсми рәвештә ислам кабул итү көненә багышланган «Изге Болгар жыены» бәйрәмен ачу тантанасында катнашты.

Бу олы бәйрәм ел саен бөтен Россиядән һәм чит илләрдән дистәләгән меңләп мөселманны җыя. Быел бу чарага Россиянең 70 төбәгеннән һәм 28 чит илдән якынча 1100 делегат килгән.

Бүген Татарстан Республикасы Президенты Рөстәм Миңнеханов мөселман дин әһелләре белән очрашты. Очрашу Идел Болгары үзе теләп ислам кабул итүгә багышланган «Изге Болгар жыены» мөселманнар корылтае кысаларында Болгар ислам академиясендә узды.

Бүген Татарстан Республикасы Президенты Рөстәм Миңнеханов Калиниградка эш сәфәре кысаларында "2018 елгы Россиядә Футбол буенча FIFA дөнья чемпионатын уздыру йомгаклары һәм мирас концепциясен гамәлгә ашыру турында” темасына Россия Федерациясе Президенты каршындагы Физик культура һәм спортны үстерү буенча Советның һәм "Россия 2018" Оештыру комитеты" КБАО Күзәтүчеләр советының уртак утырышында катнашты. Чара Россия Федерациясе Президенты Владимир Путин рәислегендә узды.

Татарстан Республикасында Дәүләт төзелеш күзәтчелеге инспекциясе һәм Дәүләт хезмәт инспекциясе тарафыннан 2018 ел башыннан 749 тикшерү уздырылган. Хезмәт кагыйдәләре һәм нормаларын бозган өчен 9 млн 235 мең сумга 246 карар чыгарылган. Бу хакта бүген ТР Хөкүмәт йортында узган киңәшмәдә ТР төзелеш, архитектура һәм ТКХ министры Ирек Фәйзуллин хәбәр ите.

Киңәшмәне ТР Премьер-министры Алексей Песошин уздырды.


Татарстан авыл хуҗалыгы һәм азык-төлек министры Марат Әхмәтов ТР Хөкүмәте йортында республикакүләм киңәшмәдә 2018 елның беренче яртысында авыл хуҗалыгы продукциясен сатудан кергән табыш күләме турында сөйләде.

Киңәшмәне ТР Премьер-министры Алексей Песошин уздырды.

Татарстан Республикасында узган атнада 9 кеше суга батып үлгән, бу алдагы атнага караганда 50%ка артык (6 кеше). Бу хакта бүген ТР Хөкүмәте йортында узган киңәшмәдә РФ Гадәттән тыш хәлләр министрлыгының ТР буенча Баш идарәсе башлыгы – ТР гражданнар оборонасы һәм гадәттән тыш хәлләр министры РафисХәбибуллин хәбәр итте.

Киңәшмәне ТР Премьер-министры Алексей Песошин уздырды.
Рәсми Татарстан